Държавен вестник, бр. 64, 2015 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  64
ване на изпълнението на присъдата или до 
освобождаване от изтърпяване на наложеното 
наказание.
2. Ако отлагането на екстрадицията, пред-
видено в точка 1 на този член, може да доведе 
до изтичане на давностния срок за привличане 
към наказателна отговорност или за изпълне-
ние на присъдата или да попречи сериозно на 
разследването по отношение на лицето, чиято 
екстрадиция се иска, замолената страна може 
вместо отлагане на екстрадицията да предаде 
временно исканото лице на молещата страна 
съгласно условия, определени съвместно от 
Страните.
3. Временно предаденото лице трябва да 
бъде върнато след извършването на необ-
ходимите действия по наказателното дело, 
за които е предадено, но не по-късно от 60 
календарни дни.
Член 15
Конкуренция на молби за екстрадиция
Ако едната от Страните получи молби за 
екстрадиция на едно и също лице от другата 
страна и от някоя трета държава, тя сама 
определя коя от молбите за екстрадиция да 
бъде удовлетворена.
Раздел III
Специални разпоредби по въпросите на 
екстрадицията
Член 16
Възбуждане на наказателно производство 
на територията на замолената страна
1. В случай на отказ от екстрадиция на 
лице, предвиден в буква а) или г) от точка 1 
на член 3 от този договор, замолената стра-
на въз основа на молба на молещата страна 
решава въпроса за привличане на това лице 
към наказателна отговорност. За тази цел мо-
лещата страна изпраща на замолената страна 
всички материали за това лице и оказва не-
обходимото съдействие на замолената страна 
при провеждане на разследването.
2. Замолената страна информира молещата 
страна за хода на разследването и неговия 
краен резултат.
Член 17
Принцип на особеността
1. По отношение на лицето, екстради-
рано в съответствие с този договор, не се 
осъществява наказателно преследване, пос-
тановяване на присъда и то не се подлага на 
каквото и да било ограничение на личната 
свобода на територията на молещата страна 
за каквото и да било престъпление, извър-
шено от него преди екстрадицията, освен за 
престъплението, във връзка с което е било 
екстрадирано, ако не е налице съгласие за 
това от замолената страна.
2. Разпоредбите на точка 1 от този член 
не се прилагат, ако екстрадираното лице е 
имало възможност да напусне територията 
на молещата страна и не го е направило в 
срок 30 календарни дни след окончателното 
му освобождаване от отговорност за престъ-
плението, във връзка с което е било екстра-
дирано, или ако това лице доброволно се е 
върнало на територията на молещата страна, 
след като я е напуснало по-рано.
Член 18
Повторна екстрадиция
Ако екстрадираното лице преди оконча-
телното му освобождаване на територията на 
молещата страна от отговорност за престъ-
плението, във връзка с което е било екстради-
рано, се върне на територията на замолената 
страна, може да бъде осъществена повторна 
екстрадиция на това лице по съответна молба, 
без да се представят документите, посочени 
в член 9 на този договор.
Член 19
Предаване на вещи
1. При наличие на съответна молба вся-
ка намерена на територията на замолената 
страна вещ, придобита в резултат на престъ-
плението, за което е поискана екстрадиция, 
или която може да се използва като доказа-
телство по наказателното дело, включително 
средствата на престъплението, се предава на 
молещата страна. Конкретните условия на 
предаването се определят от Страните. В този 
случай предаваните вещи се освобождават 
от данъци, мита, такси и други плащания. 
Предаването се извършва при съответното 
спазване на правата на трети лица върху 
вещите.
2. Въпросната вещ може да бъде предадена 
на молещата страна по нейна молба, дори ако 
по някакви причини не може да бъде осъ-
ществена екстрадицията на лицето, за която 
е постигната договореност.
3. Ако въпросната вещ е необходима на 
замолената страна като доказателство по 
друго наказателно дело, предаването є може 
да бъде отложено до приключване на произ-
водството по делото.
4. Ако посочената вещ подлежи на запор 
или конфискация на територията на замоле-
ната страна, то тази страна може да откаже 
нейното предаване или да я предаде временно.
5. Ако законодателството на замолената 
страна или интересите за защита на правата 
на трети лица изискват това, всички преда-
дени по този начин вещи се връщат на замо-
лената страна безплатно след приключване 
на съдебното производство по искане на тази 
договаряща страна.